มีอาการแน่นท้อง หายใจไม่สะดวก มึนหัว ตาลาย มีไข้ อาการเกี่ยวกับอะไรคะ
สวัสดีค่ะ อาการแน่นท้อง หายใจไม่สะดวก มึนศีรษะ มีไข้นั้นอาจจะเกิดจาก ไข้จากการติดเชื้อไวรัสที่ไม่จำเพาะเจาะจง ไข้เลือดออก ไข้จากสาเหตุอื่นๆเช่นการติดเชื้อในทางเดินหายใจ ทางเดินอาหาร หรือระบบประสาท แต่มักมีอาการที่จำเพาะเจาะจงต่อระบบนั้นๆ เช่น เจ็บคอ ไอ ปวดท้อง ถ่ายเหลว เป็นต้นโดยหากมีแค่อาการไข้เป็นหลัก และอาการอื่นๆที่อาจมาพร้อมไข้ดังกล่าวมา อาจเป็นไข้ที่ต้องเจาะเลือดเพิ่มเติมเพื่อหาสาเหตุต่อไป แนะนำไปรพ.ตรวจวัดว่ามีไข้จริงหรือไม่เบื้องต้นรับประทานยาลดไข้แก้ปวดได้ทุก 4-6 ชั่วโมง ดื่มน้ำมากๆ พักผ่อนให้เพียงพอ รับประทานอาหารอ่อนๆและสุกสะอาด